เรื่องร้องเรียน: ร้านมอเตอร์ไซค์ที่มักมีมอเตอร์ไซค์มาจอดบนทางเท้า กีดขวางทางเดิน คนที่มาจอดก็ไม่ได้รู้สึกว่าตัวเองเป็นปัญหา ไม่หลบ ไม่หลีก ไม่สนใจ ควรให้ทางร้านจัดการแก้ปัญหานี้ และไม่ใช่การเปลี่ยนจากจอดบนฟุตบาทไปจอดริมฟุตบาทขาวแดงแทนนะ
การดำเนินการของเจ้าหน้าที่: วันเสาร์ที่ 18 มีนาคม 2566 เวลา 11.12 น.         เจ้าหน้าที่เทศกิจงานกิจการพิเศษ ชุด 255 ตรวจสอบเหตุร้องเรียน  ร้านขายรถจักรยานยนต์จอดรถบนทางเท้า ริมฟุตบาทเส้นขาวแดง บริเวณ ทางเท้าใกล้แยกท่าดินแดง ปากซอยสมเด็จเจ้าพระยา 9 - 11 ถนนสมเด็จเจ้าพระยา เจ้าหน้าที่ตรวจสอบแล้ว ร้านจำหน่ายรถยนต์ได้ตั้งวาง (จอด) รถชิดแนวใน (แนวร่นอาคาร พื้นที่ส่วนบุคคล) ไม่ตั้งล้ำพื้นที่สาธารณะ (ทางเท้า) แต่อย่างใด ทั้งนี้ ได้ประชาสัมพันธ์แจ้งเจ้าของร้านดูแลกำกับพนักงานภายในร้านและลูกค้าของร้าน ให้จอดรถภายในพื้นที่แนวร่นอาคารพื้นที่ส่วนบุคคลเท่านั้น ห้ามล้ำลงพื้นที่สาธารณะ (ทางเท้า) โดยเด็ดขาด กรณี การจอดรถบนผิวการจราจร (ถนน) บริเวณ เส้นขาวแดง อยู่ในอำนาจของเจ้าพนักงานจราจรดำเนินการแก้ไขต่อไป
ความเห็นของผู้แจ้ง: ดำเนินงานไว ต่อให้แก้ปัญหาไม่ได้100%แต่ก็ทำให้ร้านมีความรับผิดชอบต่อรถที่มาจอดหน้าร้านมากขี้น จอดบนทางเท้าเหมือนเดิม แต่หลบมากขึ้น
พื้นที่: แขวงสมเด็จเจ้าพระยา เขตคลองสาน กรุงเทพมหานคร